
νικής Χειρουργικής σε θέση ειδικότητας Αγγειοχει¬ 
ρουργικής στο Λαϊκό Νοσοκομείο . 1 

Καθορισμός του αριθμού των ανά εξάμηνο επαναπροσ- 

Τυλίσου Ν. Ηρακλείου με την επωνυμία «ΚΟΙΝΟΤΙΚΗ 

ΕΠΙΧΕΙΡΙΣΗ ΑΝΑΠΤΥΞΗΣ ΤΥΛΙΣΟΥ» . 9 

Μεταβίβαση διαθεσίμων οικοπέδων Συν/σμού Ν. Αγαθού- 

ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 


Αριθ. Υ4α/10991/94 , (1) 

Μετατροπή θέσης ειδικευομένου γιατρού ειδικότητας Γ ενι¬ 
κής Χειρουργικής σε θέση ειδικότητας Αγγειοχειρουργι¬ 
κής στο Λαϊκό Νοσοκομείο. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 38 του Ν. 1397/83 (ΦΕΚ 143/ 
Α/83). 

2. Τις διατάξεις του άρθρου 1 παρ. (1β) του Π.Δ/τος 
129/92 (ΦΕΚ 65Α/92). 

3. Τις διατάξεις του άρθρου 27 του Ν. 2081/92 (ΦΕΚ 154/ 
Α/92) και το γεγονός ότι από την παρούσα απόφαση δεν προ- 
καλείται επιπλέον δαπάνη σε βάρος του κρατικού προϋπολο¬ 
γισμού. 

4. Την αριθμ. ΔΥ3α/οικ. 370 (ΦΕΚ 550/Β/94) απόφαση 
περί ανάθεσης αρμοδιοτήτων στον Υφυπουργό Υγείας Ν. 
Φαρμάκη. 

5. Την αρ. 3895/25.10.94 απόφαση του ΚΕΣΥ. 

6. Την αριθμ. 5/9.2.94 απόφαση του Δ.Σ. του Νοσοκο¬ 
μείου, αποφασίζουμε: 

1. Η μία (1) κενή θέση ειδικευομένου γιατρού, ειδικότητας 
Γ ενικής Χειρουργικής μετατρέπεται με την παρούσα σε θέση 
ειδικευομένου γιατρού ειδικότητας Αγγειοχειρουργικής, στο 
ίδιο Νοσοκομείο. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αθήνα, 6 Δεκεμβρίου 1994 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΟΝ 

ΑΛ. ΠΑΠΑΔΟΠΟΥΛΟΣ Ν. ΦΑΡΜΑΚΗΣ 

ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. ΔΥΙγ/οικ. 45601 (2) 

Καθορισμός του αριθμού των ανά εξάμηνο επαναπροσλαμβα- 
νομένων στο θεραπευτήριο Χρονιών Παθήσεων Παιδιών 
Αθηνών. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 25 παρ. 5 και 10 του Ν. 
2190/94 «Σύσταση ανεξάρτητης αρχής για την επιλογή προ¬ 
σωπικού και ρύθμιση θεμάτων διοίκησης». 

2. Την αριθ. ΔΙΠΙΔΔ/Α2/7497/15.3.94 εγκύκλιο του Γενι¬ 
κού Γραμματέα του Υπουργείου Προεδρίας της Κυβέρνη¬ 
σης. 

3. Την αριθ. ΔΥΙγ/οικ. 39150/24.10.94 κοινή απόφαση 
των Υπουργών Προεδρίας της Κυβέρνησης, Οικονομικών και 
Υγείας, Πρόνοιας και Κοιν. Ασφαλίσεων, με την οποία καθο¬ 
ρίστηκε ο αριθμός των επαναπροσλαμβανομένων στο θερα¬ 
πευτήριο Χρονιών Παθήσεων Παιδιών Αθηνών. 

4. Το γεγονός ότι οι υπηρεσιακές ανάγκες είναι επιτακτικές 
και οι αναφερόμενοι κατά ειδικότητα επαναπροσλαμβανόμε¬ 
νοι έχουν θετική πρωτόδικη δικαστική απόφαση. 

5. Το γεγονός ότι η δαπάνη που προκαλείται καλύπτεται με 
εγγεγραμμένη πίστωση στον ΚΑΕ 0211 ύψους ποσού 
52.000.000 δρχ. για το επόμενο έτος, αποφασίζουμε: 

Καθορίζουμε τον αριθμό των επαναπροσλαμβανομένων 
στο θεραπευτήριο Χρονιών Παθήσεων Παιδιών Αθηνών για 
το Β' εξάμηνο του έτους 1994 κατά ειδικότητα, ως ακολού¬ 
θως: 

Διοικητικοί ΤΕ 
Διοικητικοί ΠΕ 
Διοικητικοί ΔΕ 
Προσ. Καθαριότητας 
Βοηθ. προσωπικό μαγειριού 
Φύλακες-νυχτοφύλακες 
Πλύντριες-σιδερώτριες 
Οδηγοί 

Τεχνολόγος-Ηλεκτρολόγος ΤΕ 
Ράπτρια 

Επιμελητές θαλαμηπόλοι 
Κοιν. επιμελητές 
Βοηθοί εργοθεραπείας 

Η απόφαση αυτή να δημοσιευθεί στην 
βερνήσεως. 

Αθήνα, 15 Δεκεμβρίου 1994 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΥΓΕΙΑΣ, ΠΡΟΝ. & ΚΟΙΝ. ΑΣΦ/ΣΕΠΝ 

ΑΛ. ΠΑΠΑΔΟΠΟΥΛΟΣ Δ. ΚΡΕΜΑΣΤΙΝΟΣ 

-♦- 

Αριθ. 6862 (3) 

Έγκριση ημερών κίνησης εκτός έδρας υπαλλήλων του Οργα¬ 
νισμού Αποχέτευσης Θεσσαλονίκης (Ο.Α.Θ.). 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Το Π.Δ. 358/1986 «Καθορισμός αρμοδιοτήτων Υπουρ¬ 
γείου Βόρειας Ελλάδας» (ΦΕΚ 158/10.10.1986 τ.Α'). 

2. Τις διατάξεις του άρθρου 29 του Ν. 1558/85 (ΦΕΚ 157 
τ.Α785), το οποίο προσετέθη με το άρθ. 27 του Ν. 2081/92 
(ΦΕΚ 154 Τ.Α792). 

3. Την αριθμ. 1700/1976 απόφαση του Υπ. Προεδρίας της 


Κυβέρνησης «Περί καθορισμού του αριθμού των επιτρεπομέ- 
νων ημερών παραμονής εκτός έδρας των Πολιτικών Δημο¬ 
σίων Υπαλλήλων κινουμένων δι’ εκτέλεση υπηρεσίας. 

4. Τις ανάγκες που δημιουργήθηκαν στον ΟΑΘ για τις μετα¬ 
κινήσεις του τεχνικού και λοιπού προσωπικού εκτός έδρας για 
εκτέλεση υπηρεσίας. 

5. Την αριθμ. 203/94 απόφαση του Διοικητικού Συμβου¬ 
λίου του Οργανισμού Αποχέτευσης Θεσσαλονίκης (Ο.Α.Θ.), 
αποφασίζουμε: 

Εγκρίνουμε την κίνηση για εκτέλεση υπηρεσίας και παρα¬ 
μονή εκτός έδρας με δικαίωμα αποζημίωσης για το χρονικό 
διάστημα από 1.1.95 μέχρι 31.12.95 στο προσωπικό του 
Ο.Α.Θ., ως εξής: 

• Σε είκοσι πέντε (25) συνολικά υπαλλήλους το μήνα από το 
Τεχνικό Προσωπικό όλων των κλάδων (πλην των σχεδια- 
στριών), το εργατοτεχνικό προσωπικό όλων των ειδικοτήτων 
και οδηγών αυτοκινήτων. 

Από τους ανωτέρω υπαλλήλους οι 5 θα κινούνται μέχρι 22 
ημέρες το μήνα, οι 10 μέχρι 12 ημέρες το μήνα και οι 10 μέχρι 
10 ημέρες το μήνα και με επιστροφή εντός της ίδιας ημέρας. 

• Σε πέντε (5) υπαλλήλους από το Διοικητικό προσωπικό 
όλων των Δ/νσεων και των σχεδιαστριών και μέχρι (3) μεταβά¬ 
σεις το μήνα και με επιστροφή εντός της ίδιας ημέρας. 

Κάλυψη δαπάνης 

Η σχετική πίστωση προβλέπεται στον προϋπολογισμό του 
Ο.Α.Θ. οικ. έτους 1995 και θα βαρύνει τους ΚΑΕ 0711 και 
0721. 

Η παρούσα να δημοσιευθεί στην Εφημερίδα της Κυβερνή- 
σεως. 

Θεσσαλονίκη, 5 Δεκεμβρίου 1994 

Ο ΥΠΟΥΡΓΟΣ 

ΚΩΝΣΤΑΝΤΙΝΟΣ ΤΡΙΑΡΙΔΗΣ 
-♦- 

Αριθ. ΕΣ. 31984 (4) 

Υπαγωγή του τακτικού προσωπικού Κοινότητας Αγίου Ηλία Ν. 

Αιτ/νίας στις διατάξεις του Α' Μέρους του Ν. 1188/ 

1981. 

Ο ΝΟΜΑΡΧΗΣ 
ΑΙΤΩΛΙΑΣ ΚΑΙ ΑΚΑΡΝΑΝΙΑΣ 

Έχοντας υπόψη: 

1. Τις διατάξεις του άρθρου 3 του Ν. 1188/1981. 

2. Την αριθ. 3/1994 (θέμα 20ο) σύμφωνη γνωμοδότηση 
του Υπηρεσιακού Συμβουλίου άρθρ. 37 Ν. 2190/1994, σχε¬ 
τικά με την υπαγωγή του τακτικού προσωπικού της Κοινότη¬ 
τας Αγ. Ηλία, στις διατάξεις του Α' μέρους, Ν. 1188/1981. 

3. Το γεγονός ότι: 

α) Ο μέσος όρος των τακτικών εσόδων των δύο (2) τελευ¬ 
ταίων ετών της Κοινότητας Αγίου Ηλία ανήλθε σε 5.126.495 
δρχ. 

β) Το τριπλάσιο της ετήσιας δαπάνης για τη μισθοδοσία δύο 
(2) υπαλλήλων με το εισαγωγικό κλιμάκιο 24 ανέρχεται σε 
2.436.000 δρχ. 

γ) Την αριθ. 48/1993 αρνητική απόφαση του Κοινοτικού 
Συμβουλίου Αγίου Ηλία για την υπαγωγή του προσωπικού της 
Κοινότητας στις διατάξεις του Α' Μέρους του Ν. 1188/ 
1981. 

δ) Την αριθ. 590/704/2.8.1994 ατομική γνωμοδότηση του 
Νομικού Συμβούλου του Υπουργείου Εσωτερικών, η οποία 
έγινε αποδεκτή από το Υπουργείο σε περίπτωση αρνητικής 
γνώμης του Κοινοτικού Συμβουλίου, ο Νομάρχης δεν δεσμεύ¬ 
εται και μπορεί να προχωρήσει στην έκδοση της σχετικής 

απόφασης, με την προϋπόθεση ότι θα αιτιολογήσει την αντί¬ 
θετη ενέργειά του, αποφασίζουμε: 

1. Υπάγουμε το τακτικό προσωπικό της Κοινότητας Αγίου 
Ηλία στις διατάξεις του Α' Μέρους του Ν. 1188/1981. 

ΑΚΡΟΤΕΛΕΥΤΑΙΟ ΑΡΘΡΟ 

Από τις διατάξεις της απόφασης αυτής δεν προκαλείται δα¬ 
πάνη σε βάρος του Κρατικού Προϋπολογισμού θα προκληθεί 
δαπάνη σε βάρος του προϋπολογισμού της Κοινότητας Αγίου 
Ηλία μελλοντικώς μετά την ψήφιση του Ο.Ε.Υ. της ανωτέρω 
Κοινότητας από το Κ.Σ. και τη γνωμάτευση αυτής από το Υπη¬ 
ρεσιακό Συμβούλιο άρθ. 37 Ν. 2190/94. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Μεσολόγγι, 30 Νοεμβρίου 1994 

Ο Νομάρχης 
ΚΥΡΙΑΖΗΣ ΒΕΝΝΗΣ 

-♦- 

Αριθ. 7892 (5) 

Χορήγηση άδειας ασκήσεως επαγγέλματος Κοινωνικού Λει¬ 
τουργού στον Αλεβιζόπουλο Γεώργιο του Αντωνίου. 

Η ΝΟΜΑΡΧΗΣ ΔΥΤ. ΑΤΤΙΚΗΣ 

Με απόφαση της Νομάρχου Δυτ. Αττικής έχει χορηγηθεί 
στον Αλεβιζόπουλο Γεώργιο του Αντωνίου άδεια άσκησης 
επαγγέλματος Κοινωνικού Λειτουργού. 

Η παρούσα να δημοσιευθεί στην Εφημερίδα της Κυβερνή- 
σεως. 

Αιγάλεω, 30 Νοεμβρίου 1994 

Η Νομάρχης 
Μ. ΣΗΜΑΝΤΩΝΗ 

- ♦- 

Αριθ. Ζ/6908 · (6) 

Διενέργεια εκουσίου αναδασμού στο ορεινό τμήμα του Αγρ/ 
τος Λαγηνών Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Το Β.Δ. 733/69 σε συνδυασμό με την παράγραφο 1 του 
άρθρ. 6 του Ν. 674/77. 

2. Τις διατάξεις του άρθ. 4 επίσης του Ν. 674/77 και ειδικό¬ 
τερα των παραγρ. 3, 4 και 5 αυτού περί της ακολουθητέας 
διαδικασίας για την κήρυξη σε αναδασμό αναδιανεμητέας πε¬ 
ριοχής. 

3. Την Ζ/693/4.5.94 προηγούμενη απόφασή μας σχετική 
με την κήρυξη σε εκούσιο αναδασμό της κτηματικής περιοχής 
του Αγρ/τος Λαγηνών και ειδικότερα του ορεινού τμήματος 
αυτού συνολικής έκτασης τεσσάρων και ήμισυ (4.500) χιλιά¬ 
δων στρεμμάτων περίπου. 

4. Τον οικείο φάκελλο του Δ/κού Τμήματος της Δ/νσης Γε- 
ωργίας Έβρου (Αλεξ/πολης) που σχηματίσθηκε για το αντι¬ 
κείμενο της παρούσης (σύνταξη πίνακα ιδιοκτητών κληρού¬ 
χων τοιχοκόλληση-δημοσίευση στοιχείων κτημ/γίου κτημα¬ 
τιών και υποβολής ενστάσεων τυχόν ενστάσεων κτηματιών μη 
επιθυμούντων την εκτέλεση αναδασμού στο υπόψη Αγρ/μα) 
και 

5. Την από 22.11.94 σχετική εισήγηση του Δ/ντού της Δ/ 
νσης Γεωργίας Έβρου (Αλεξ/πολη), αποφασίζουμε: 

Να διενεργηθεί εκούσιος αναδασμός στην κτηματική πε¬ 
ριοχή του αγρ/τος Λαγηνών και στο ορεινό τμήμα αυτού συνο¬ 
λικής έκτασης τεσσάρων και ήμισυ (4.500) χιλιάδων στρεμμά¬ 
των περίπου. 


Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη, 22 Νοεμβρίου 1994 

Ο Νομάρχης 
Γ. ΑΛΕΞΑΝΔΡΗΣ 

- + - 

Αριθ. Ζ/10541 (7) 

Διενέργεια εκουσίου αναδασμού στο αγρ/μα Φυλακτού 
(Τμήμα ορεινό) Ν. Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: . 

1. Το Β.Δ. 733/69 σε συνδυασμό με την παράγραφο 1 του 
άρθρ. 6 του Ν. 674/77. 

2. Τις διατάξεις του άρθ. 4 επίσης του Ν. 674/77 και ειδικό¬ 
τερα των παραγρ. 3, 4 και 5 αυτού περί της ακολουθητέας 
διαδικασίας για την κήρυξη σε αναδασμό αναδιανεμητέας πε¬ 
ριοχής. 

3. Την Ζ/6900/1.8.94 προηγούμενη απόφασή μας σχετική 
με την κήρυξη σε εκούσιο αναδασμό της κτηματικής περιοχής 
(ορεινής) του Αγρ/τος Φυλακτού του Δήμου Τυχερού και για 
συνολική έκταση αυτού πέντε (5.000) χιλιάδων στρεμμάτων 
περίπου. 

4. Τον οικείο φάκελλο του Δ/κού Τ μήματος της Δ/νσης Γ ε- 
ωργίας Έβρου (Αλεξ/πολης) που σχηματίσθηκε για την εργα¬ 
σία αυτή (σύνταξη πίνακα κληρούχων - κτηματιών τοιχοκόλλη¬ 
σης - δημοσίευσης στοιχείων και υποβολής ενστάσεων κτη¬ 
ματιών, μη επιθυμούντων την εκτέλεση αναδασμού στο 
υπόψη αγρ/μα) και 

5. Την από 21.11.94 σχετική εισήγηση του Δ/ντού της Δ/ 
νσης Γεωργίας Έβρου (Αλεξ/πολη), αποφασίζουμε: 

Να διενεργηθεί εκούσιος αναδασμός στην κτηματική πε¬ 
ριοχή του αγρ/τος Φυλακτού του Δήμς 0 Τυχερού και ειδικά 
στο ορεινό τμήμα αυτού, συνολικής έκτασης πέντε (5.000) χι¬ 
λιάδων στρεμμάτων περίπου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη, 6 Δεκεμβρίου 1994 

Ο Νομάρχης 
Γ. ΑΛΕΞΑΝΔΡΗΣ 

- ♦ - 

Αριθ. Ζ/10542 (8) 

Διενέργεια εκουσίου αναδασμού στο αγρ/μα θυμαριάς Ν. 

Έβρου. 

Ο ΝΟΜΑΡΧΗΣ ΕΒΡΟΥ 
Έχοντας υπόψη: 

1. Το Β.Δ. 733/69 σε συνδυασμό με την παράγραφο 1 του 
άρθρ. 6 του Ν. 674/77. 

2. Τις διατάξεις του άρθ. 4 επίσης του Ν. 674/77 και ειδικό¬ 
τερα των παραγρ. 3, 4 και 5 αυτού περί της ακολουθητέας 
διαδικασίας για την κήρυξη σε αναδασμό αναδιανεμητέας πε¬ 
ριοχής. 

3. Τη Ζ/5813/27.6.94 προηγούμενη απόφασή μας σχετική 
με την κήρυξη σε εκούσιο αναδασμό της κτηματικής περιοχής 
του Αγρ/τος θυμαριάς της Κοινότητας Προβατώνος και για 
συνολική έκταση αυτού επτά (7.000) χιλιάδων στρεμμάτων 
περίπου. 

4. Τον οικείο φάκελλο του Τμήματος Δ/κού της Δ/νσης Γε- 
ωργίας Έβρου (Αλεξ/πολη) που σχηματίσθηκε για την εργα¬ 
σία αυτή (σύνταξη πίνακα κληρούχων-κτηματιών, τοιχοκόλλη- 
σης-δημοσίευσης στοιχείων και υποβολής ενστάσεων κτήμα- 

τιών, μη επιθυμούντων την εκτέλεση αναδασμού στο υπόψη 
αγρ/μα) και 

5. Την από 21.11.94 σχετική εισήγηση του Δ/ντού της Δ/ 
νσης Γεωργίας Έβρου (Αλεξ/πολη), αποφασίζουμε: 

Να διενεργηθεί εκούσιος αναδασμός στην κτηματική πε¬ 
ριοχή του αγρ/τος θυμαριάς της Κοινότητας Προβατώνος και 
στο σύνολο των καλλιεργησίμων εκτάσεων αυτού ανερχομέ- 
νων σε επτά (7.000) χιλιάδες στρέμματα περίπου. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αλεξανδρούπολη, 6 Δεκεμβρίου 1994 

Ο Νομάρχης 
Γ. ΑΛΕΞΑΝΔΡΗΙ 

- 4 - 

Αριθ. 32943 (9) 

Σύσταση αμιγούς Κοινοτικής Επιχείρησης στην κοινότητα Τυ¬ 
λίσου Ν. Ηρακλείου με την επωνυμία «ΚΟΙΝΟΤΙΚΗ ΕΠΙ- 

ΧΕΙΡΙΣΗ ΑΝΑΠΤΥΞΗΣ ΤΥΛΙΣΟΥ». 

Ο ΝΟΜΑΡΧΗΣ ΗΡΑΚΛΕΙΟΥ 
Έχοντας υπόψη: 

1. Τις διατάξεις του άρθρου 260 παρ. 3 του ΔΚΚ (Π.Δ. 323/ 
89). 

2. Τις διατάξεις του Π.Δ. 250/89 «περί μεταβίβασης αρμο¬ 
διοτήτων του Υπουργού Εσωτερικών στους Νομάρχες» (ΦΕΚ 
118/Α/10.5.1989). 

3. Την αριθμ. 25027/9.4.1984 απόφαση του Υπ. Εσωτερι¬ 
κών (ΦΕΚ 244/Β/19.4.1984). 

4. Την αριθμ. 1922/2.8.1994 έκθεση αξιολόγησης της Δ/ 
νσης Περιφερειακής ανάπτυξης Κρήτης για τη σχετική οικο¬ 
νομοτεχνική μελέτη για τη σύσταση αμιγούς Κοινοτικής Επι¬ 
χείρησης από την Κοινότητα Τυλίσου. 

δ.'Την αριθμ. 92/94 νομότυπη απόφαση του Κ.Σ Τυλίσου, 
με την οποία αποφασίζεται η σύσταση αμιγούς Κοιν. Επιχεί¬ 
ρησης με την επωνυμία «ΚΟΙΝΟΤΙΚΗ ΕΠΙΧΕΙΡΗΣΗ ΑΝΑΠΤΥ¬ 
ΞΗΣ ΤΥΛΙΣΟΥ», αποφασίζουμε: 

1. Συνιστούμε στην Κοινότητα Τυλίσου Νομού Ηρακλείου 
αμιγή Κοινοτική Επιχείρηση με την επωνυμία «ΚΟΙΝΟΤΙΚΗ 
ΕΠΙΧΕΙΡΗΣΗ ΑΝΑΠΤΥΞΗΣ ΤΥΛΙΣΟΥ», ως ίδιο κοινοτικό πρό¬ 
σωπο ιδιωτικού δικαίου, το οποίο διέπεται από τις διατάξεις 
των άρθρων 260 έως 267, 270, 274 και 287 του Δ.Κ.Κ. (Π.Δ. 
323/89), όπως τροποποιήθηκαν και συμπληρώθηκαν με τις 
διατάξεις του Ν. 2130/1993. 

2. Σκοποί της επιχείρησης είναι: 

α. Η παροχή υπηρεσιών ενημέρωσης και τεχνικής υποστή¬ 
ριξης του αγροτικού πληθυσμού στη βελτίωση των καλλιερ¬ 
γειών και στην αξιοποίηση της αγροτικής παραγωγής. 

β. Η αξιοποίηση Κοινοτικών και Εθνικών προγραμμάτων. 

γ. Η διαχείριση έργων και μελετών της Κοινότητας και άλ¬ 
λων φορέων της περιοχής. 

δ. Η συμβολή στην εκμετάλλευση των φυσικών πόρων της 
περιοχής, καθώς επίσης και στην ανάδειξη της Πολιτιστικής 
Κληρονομιάς και των αρχαιολογικών και βυζαντινών μνημείων 
της περιοχής. 

ε. Η έκδοση τουριστικού οδηγού καί διαφημιστικών φυλλα¬ 
δίων για την προβολή της ομορφιάς της περιοχής των δραστη¬ 
ριοτήτων της τοπικής κοινωνίας και της πλούσιας πολιτιστικής 
και ιστορικής κληρονομιάς. 

στ. Η ανακάλυψη δράσεων ως εμμέσου φορέα σε προ¬ 
γράμματα ύδρευσης, αποχέτευσης, αναπλάσεων χώρων ανά¬ 
δειξης τοπίου και μνημείων. 

ζ. Ο συντονισμός και η υποστήριξη του Πολιτιστικού Συλλό¬ 


γου, για την τόνωση και αναβάθμιση της πολιτιστικής δραστη¬ 
ριότητας της περιοχής. 

η. Η κατασκευή και διαχείριση του θέατρου «Βουλισμένο 
Αλώνι». 

θ. Η κατασκευή και διαχείριση των αναψυκτηρίων στην 
Κέρη και γενικά η εκμετάλλευση του Πάρκου της Κέρης. 

ι. Η εκμετάλλευση των κυλικείων στην παιδική χαρά και στο 
Κοινοτικό Γυμναστήριο, καθώς επίσης και η κατασκευή και 
διαχείριση νέων κυλικείων. 

ια. Η διαχείριση της άρδευσης και ύδρευσης από τις κοινο¬ 
τικές γεωτρήσεις. 

ιβ. Η έκδοση των λογαριασμών τελών ύδρευσης και άρδευ¬ 
σης. 

ιγ. Η είσπραξη των τελών παρεπιδημούντων. 
ιδ. Η διαχείριση των βοσκοτόπων και άλλων εκτάσεων που 
ανήκουν στην κοινότητα. 

3. Η επιχείρηση διοικείται από επταμελές (7) Διοικητικό 
Συμβούλιο, το οποίο αποτελείται από: 

α) Τέσσερις (4) αιρετούς εκπροσώπους της Κοινότητας, 
β. Έναν (1) εκπρόσωπο του Επιμορφωτικού Συλλόγου Τυ¬ 
λίσου, που έχει συσταθεί νόμιμα. 

γ. Δύο (2) δημότες ή κατοίκους της Κοινότητας που έχουν 
πείρα ή γνώσεις σχετικά με το αντικείμενο της Επιχείρησης ή 
ένα (1) δημότη ή κάτοικο της Κοινότητας και ένα (1) εργαζό¬ 
μενο στην Επιχείρηση, εφόσον αυτή απασχολεί περισσότε¬ 
ρους από είκοσι (20) εργαζόμενους. 

Τα παραπάνω μέλη του Δ.Σ. ορίζονται με απόφαση του Κ.Σ. 
Τυλίσου μαζί με τους αναπληρωτές τους. 

Η θητεία των μελών του Δ.Σ. ακολουθεί την κοινοτική πε¬ 
ρίοδο. 

4. Έδρα της επιχείρησης είναι η Κοινότητα Τυλίσου. 

5. Η διάρκεια της Επιχείρησης είναι είκοσι (20) χρόνια, από 
τη δημοσίευση της απόφασης αυτής στην Εφημερίδα της Κυ¬ 
βέρνησης. 

6. Η Κοινότητα Τυλίσου διαθέτει στην Επιχείρηση το ποσό 
των δέκα εκατομμυρίων (10.00.000) δρχ., ως αρχικό κεφά¬ 
λαιο. 

7. Πόροι της Επιχείρησης είναι: 

α. Τα έσοδα από την άσκηση των δραστηριοτήτων της. 
β. Οι πρόσοδοι από την περιουσία της. 
γ. Δάνεια, κληρονομιές, εισφορές, δωρεές και λοιπές επι¬ 
χορηγήσεις. 

8. Η Επιχείρηση διαλύεται: 

α. Με απόφαση του Κοινοτικού Συμβουλίου Τυλίσου, που 
λαμβάνεται με την απόλυτη πλειοψηφία των μελών του και 
απόφαση του Υπουργού Εσωτερικών. 

β. Όταν λήξει, χωρίς να παραταθεί, η διάρκεια της Επιχεί¬ 
ρησης. 

γ. Σε περίπτωση πτώχευσης της Επιχείρησης. 

Τη διάλυση της Επιχείρησης ακολουθεί η εκκαθάριση. 
Εκτός από την περίπτωση πτώχευσης, η εκκαθάριση γίνε¬ 
ται από εκκαθαριστές που ορίζονται από το Κ.Σ. Τυλίσου. 

Στην εκκαθάριση, διεκπεραιώνονται οι εκκρεμείς υποθέ¬ 
σεις, εισπράττονται οι απαιτήσεις, ρευστοποιούνται τα πε¬ 
ριουσιακά στοιχεία και πληρώνονται τα χρέη της Επιχείρησης. 
Το τυχόν απομένον υπόλοιπο περιέρχεται στην κυριότητα της 
Κοινότητας Τυλίσου. 

9. Η συγκρότηση, η λειτουργία και οι αρμοδιότητες των ορ¬ 
γάνων διοίκησης καθώς και η οργάνωση, η λειτουργία, η δια¬ 
χείριση και η εποπτεία της επιχείρησης, διέπονται από τις 
σχετικές διατάξεις για τις δημοτικές και κοινοτικές επιχειρή¬ 
σεις του Δ.Κ.Κ. (Π.Δ. 323/89) -όπως τροποποιήθηκαν με τις 
όμοιες του άρθρου 11 του Ν. 2130/93-, την αρ. 25027/ 
9.4.84 απόφαση του Υπ. Εσωτερικών (ΦΕΚ 244/Β/84) και τις 
διατάξεις του Π.Δ 520/88 (ΦΕΚ 236/Α/88). 

10. Από τις διατάξεις της απόφασης αυτής, προκαλείται 
εφάπαξ δαπάνη σε βάρος του προϋπολογισμού της Κοινότη¬ 
τας Τυλίσου, ύψους δέκα εκατομμυρίων (10.000.000) δρχ. 
για το τρέχον οικονομικό έτος. 

Για την ανωτέρω δαπάνη θα εγγράφει ισόποση πίστωση 
στον προϋπολογισμό της Κοινότητας Τυλίσου οικον. έτους 
1994. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ηράκλειο, 23 Νοεμβρίου 1994 
Ο Νομάρχης 
ΕΜΜΑΝ. ΟΘΩΝΑΣ 

- * - 

Αριθ. 52174 (10) 

Σύσταση δημοτικού νομικού προσώπου με την επωνυμία Δ' 
ΚΑΠΗ στο Δήμο Καλαμαριάς του Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη : 

1. Τις διατάξεις του άρθρου 187 του Π.Δ. 323/1989 (ΦΕΚ 
146/Α/1989). 

2. Τις διατάξεις του Π.Δ. 331/1993 (ΦΕΚ 119/Α/ 
8.9.1993) «Περί μεταβιβάσεως αρμοδιοτήτων του Υπουργού 
Εσωτερικών στους Νομάρχες». 

3. Την αρ. 869/1994 απόφαση του Δημοτικού Συμβουλίου 
Καλαμαριάς, αποφασίζουμε: 

1. Συστήνουμε ίδιο Νομικό Πρόσωπο με το όνομα Δ' 
Κ.Α.Π.Η στο Δήμο Καλαμαριάς του Νομού Θεσσαλονίκης. 

2. Σκοπός του Νομικού Προσώπου είναι η παροχή ιατροκοι- 
νωνικής προστασίας στα ηλικιωμένα άτομα της περιοχής του 
Δήμου Καλαμαριάς. 

3. Πόροι του νομικού προσώπου είναι: 

α) ετήσια επιχορήγηση του Δήμου, ύψους 12.000.000 δρχ. 
β) επιχορήγηση και κάθε άλλη παροχή του Κράτους είτε απ' 
ευθείας προς το Νομικό Πρόσωπο, είτε προς το Δήμο Καλα¬ 
μαριάς για το νομικό πρόσωπο 
γ) κάθε είδους συνδρομές, εισφορές, δωρεές, κληρονο¬ 
μιές και κληροδοσίες 

δ) έσοδα από τη συμβολική χρηματική συμμετοχή μελών 
που έχουν ανάγκη προστασίας 

ε) εισπράξεις από το αντίτιμο πραγμάτων ή υπηρεσιών που 
παρέχονται από το νομικό πρόσωπο 
στ) πρόσοδοι από την περιουσία του 
ζ) κάθε άλλη νόμιμη πρόσοδος. 

4. Το Νομικό Πρόσωπο διοικείται από εννεαμελές Διοικη¬ 
τικό Συμβούλιο που αποτελείται από τους: 

α) Το Δήμαρχο ή το οριζόμενο απ’ αυτόν μέλος ως Πρόε¬ 
δρο. 

β) Τρεις Δημοτικούς Συμβούλους, 
γ) Τρεις δημότες ή κατοίκους της Καλαμαριάς, 
δ) Έναν εκπρόσωπο των εργαζομένων, 
ε) Έναν εκπρόσωπο των μελών. 

5. Η θητεία των μελών του Διοικητικού Συμβουλίου ακολου¬ 
θεί τη δημοτική περίοδο και λήγει πάντοτε με την εγκατά¬ 
σταση του νέου Διοικητικού Συμβουλίου. 

6. Μέχρι να εκλεγούν τα αιρετά μέλη του ή μέχρι να πληρω¬ 
θεί οποιαδήποτε θέση μέλους που κενούται, το Διοικητικό 
Συμβούλιο λειτουργεί με την ελλειπή σύνθεση του, αν ο αριθ¬ 
μός των μελών δεν είναι κατώτερο αυτού που απαιτείται γιο 
το σχηματισμό της απαρτίας. 

7. Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιάζει ή 
κωλύεται από τον αντιπρόσωπο. 

8. Με την απόφασή μας αυτή προκαλείται δαπάνη ύψους 


12.000.000 δρχ. σε βάρος του υπό σύνταξη προϋπολογισμού 
έτους 1995 του Δήμου Καλαμαριάς. 

Η δαπάνη αυτή ισχύει και για τα επόμενα οικονομικά έτη. 
θα εγγράφει σχετική πίστωση στον Κ.Α. 211.9. «Επιχορηγή¬ 
σεις σε νομικά πρόσωπα» στον υπό σύνταξη προϋπολογισμό 
έτους 1995 του Δήμου Καλαμαριάς. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 29 Νοεμβρίου 1994 

Ο Νομάρχης κ.α.α. 

Η Διευθύντρια 

Μ. ΜΠΑΜΙΧΑ 

-♦- 

Αριθ. ΕΣ. 52555 (11) 

Τροποποίηση του Οργανισμού Εσωτερικής Υπηρεσίας της 
Κοινότητας Βαθυλάκκου Ν. Θεσσαλονίκης. 

Ο ΝΟΜΑΡΧΗΣ ΘΕΣΣΑΛΟΝΙΚΗΣ 
Έχοντας υπόψη: 

1. Τις διατάξεις των άρθρων 2,12 και 320 του Ν. 1188/81, 
5 και 10 του Ν. 1476/86, 26 του Ν. 1832/89. 

2. Τις διατάξεις του Ν. 1586/86 και 164 του Π.Δ. 323/89. 

3. Τα Π.Δ. 37α/87 και 22/90. 

4. Τις διατάξεις του άρθρου 12 του Ν. 2130/93. 

5. Τις διατάξεις των άρθρων 34 έως 38 του Ν. 2190/94 και 
57 παρ. 10 του Ν. 2218/94. 

6. Τη σύμφωνη γνώμη του Υπηρεσιακού Συμβουλίου του 
άρθρου 37 του Ν. 2190/94 που διατυπώθηκε στο 3/ 
15.9.1994 πρακτικό (θέμα ΕΗΔ). 

7. Την αριθμ. 37/1994 απόφαση του Κοιν/κού Συμβουλίου 
Βαθυλάκκου, αποφασίζουμε: 

Εγκρίνουμε την αρ. 37/94 απόφαση του Κοιν/κού Συμβου¬ 
λίου Βαθυλάκκου, η οποία αφορά τροποποίηση του Οργανι¬ 
σμού Εσωτερικής Υπηρεσίας της Κοινότητας, όπως αναλυ¬ 
τικά ορίζεται σ’ αυτή, ώστε η διάρθρωση και διαβάθμιση των 
υπηρεσιών αυτού να έχει ως εξής: 

Αρθρο Ιο 

Διάρθρωση 

Η υπηρεσία της Κοινότητας διοργανώνεται σε αυτοτελές 
τμήμα Διοικητικού, Οικονομικού και λοιπών υπηρεσιών. 

Αρθρο 2ο 

Η διάρθρωση των υπηρεσιών του τμήματος αποτελείται 
από τρία (3) μη αυτοτελή Γ ραφεία, ήτοι: 

1) Γ ραφείο Διοικητικό-Οικονομικό 

2) Γ ραφείο Αστικοδημοτικής Κατάστασης 

3) Γραφείο Ύδρευσης, Καθαριότητας, Κήπων και Δενδρο- 
στοιχιών. 

Άρθρο 3ο 

Η οργανωτική σύνθεση και διαβάθμιση των θέσεων των 
υπαλλήλων του Τμήματος ορίζονται όπως παρακάτω: 

1. ΚΑΤΗΓΟΡΙΑ ΠΕ 

α) Κλάδος ΠΕΙ Διοικητικού, μία (1) θέση με βαθμούς Δ-Α 

2. ΚΑΤΗΓΟΡΙΑ ΔΕ 

α) Κλάδος ΔΕΙ Διοικητικού, δύο (2) θέσεις με βαθμούς Δ-Α 

β) Κλάδος ΔΕ25 Μηχανοδηγών-Πρακτικών Μηχανικών, μία 
(1) θέση με βαθμούς Δ-Α. 

Η θέση αυτή θα πληρωθεί μόνο, αφού κενωθεί με οποιον- 
δήποτε τρόπο η προσωρινή προσωποπαγής θέση ΔΕ25. 

γ) Κλάδος ΔΕ29 Οδηγών αυτοκινήτων, μία (1) θέση με βαθ¬ 
μούς Δ-Α. 

3. ΚΑΤΗΓΟΡΙΑ ΥΕ 

α) Κλάδος ΥΕ1 Κλητήρων - θυρωρών - Γενικών καθηκό¬ 
ντων, μία (1) θέση με βαθμούς Ε-Β 

β) Κλάδος ΥΕ16 Εργατών Γενικά, μία (1) θέση Εργάτη 
ύδρευσης με βαθμούς Ε-Β, μία (1) θέση Εργάτη Καθαριότη¬ 
τας με βαθμούς Ε-Β και μία (1) θέση Εργάτη Κήπων και Δεν- 
δροστοιχιών με βαθμούς Ε-Β. 

ΠΡΟΣΩΡΙΝΕΣ ΠΡΟΣΩΠΟΠΑΓΕΙΣ ΘΕΣΕΙΣ 

α) Μία (1) θέση του κλάδου ΠΕΙ Διοικητικού με βαθμούς 
Δ-Α, που κατέχεται από τον υπάλληλο Λουλουδδπουλο Λου- 
λούδη και συστήθηκε βάσει του άρθρου 17 Ν. 1586/1986 και 
όσο χρονικό διάστημα κατέχεται αυτή η θέση δεν πληρούται 
μία θέση ΔΕΙ. 

β) Μία (1) θέση προσωρινή-προσωποπαγής του κλάδου 
ΔΕ25 Μηχανοδηγών-Πρακτικών Μηχανικών που κατέχεται 
από τον υπάλληλο Μενιδιάτη Ανδρέα, με βαθμούς Δ-Α, που 
συστάθηκε βάσει του Ν. 1476/1984. 

Οι αναφερόμενες προσωρινές προσωποπαγείς θέσεις κα- 
ταργούνται όταν κενωθούν με οποιονδήποτε τρόπο. 

ΠΡΟΪΣΤΑΜΕΝΟΣ: 

Προϊστάμενος του Τμήματος ορίζεται υπάλληλος της κατη¬ 
γορίας ΠΕΙ, ΔΕΙ, σύμφωνα με τις διατάξεις του άρθρου 9 του 
Ν. 1586/1986 και του άρθρου 36 του Νόμου 2190/1994. 

Τα προσόντα διορισμού κατά κατηγορία και κλάδο για το 
μόνιμο προσωπικό ορίζονται από το Π.Δ. 37α/1987 και 22/ 
1990. 

Κατά τα λοιπά ισχύει η απόφαση 37/1994 του Κοινοτικού 
Συμβουλίου Βαθυλάκκου Ν. θεσ/νίκης. 

Με την τροποποίηση αυτή προκαλείται ετήσια επιβάρυνση 
σε βάρος του Προϋπολογισμού της Κοινότητας Βαθυλάκκου 
μετά την κάλυψη των προβλεπομένων στο ΟΕΥ νέων θέ¬ 
σεων, ο χρόνος και το ύψος της οποίας δεν μπορούν να προσ- 
διορισθούν. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Θεσσαλονίκη, 29 Νοεμβρίου 1994 
Ο Νομάρχης κ.α.α. 

Η Διευθύντρια 
ΜΑΡΙΑ ΜΠΑΜΙΧΑ 

-♦- 

Αριθ. 15495 (12) 

Συγκρότηση Διοικητικής Επιτροπής Στρατιωτικών Επιτάξεων 
Ν. Κυκλάδων. 

Ο ΝΟΜΑΡΧΗΣ ΚΥΚΛΑΔΩΝ 

Με την αριθ. 15495/28.11.1994 απόφαση της Νομάρχου 
Κυκλάδων, που εκδόθηκε σύμφωνα με τις διατάξεις των άρ¬ 
θρων 32 και 33 του Ν. 4442/1929, όπως τροποποιήθηκαν με 
το Π.Δ. 115/1984, συγκροτήθηκε η Διοικητική Επιτροπή 
Στρατιωτικών Επιτάξεων Νομού Κυκλάδων για το 1995, ως 

εξής: 

Α ΤΑΚΤΙΚΑ ΜΕΛΗ 

1. ΠΡΩΤΟΔΙΚΕΣ: 

α) Στυλιανός Δαρέλλης, Πρωτόδικης Σύρου, ως Πρόεδρος 
της Επιτροπής 

β) Ελένη Καλογήρου, Πρωτόδικης Σύρου 

2. ΣΤΡΑΤΙΩΤΙΚΟΙ: 

α) Γιάγκου Γιάγκος Τχης (ΠΖ) του 521 ΤΠΝ 
β) Χρονόπουλος Ιωάννης Λ/γος (ΠΖ) του 291 ΤΠ 

3. Προϊστάμενος Κτηματικής Υπηρεσίας Σύρου, Μάρκος 
θεοδώρου, ΔΕ με β.Α' 

Β' ΑΝΑΠΛΗΡΩΜΑΤΙΚΑ ΜΕΛΗ 

1. ΠΡΩΤΟΔΙΚΕΣ: 

α) Κων/νος Πιτταράς, Πρωτόδικης Σύρου 


β) Δημήτριος Οικονόμου, Πρωτόδικης Σύρου 

2. ΣΤΡΑΤΙΩΤΙΚΟΙ: 

α) Μπίκος Δημήτριος Λ/γος (ΠΖ) του 521 ΤΠ 

β) Καραβίδας Δημήτριος Λγος (ΠΖ) του 291 ΤΠ 

3. Αναπληρωτής Προϊσταμένου Κτηματικής Υπηρεσίας: 

Στυλιανός Σεζένιας, ΔΕ με βαθμό Β'. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Ερμούπολη, 28 Νοεμβρίου 1994 
Με εντολή Νομάρχη 
Ο Διευθυντής Εσωτερικών κ.α.α. 

ΕΜΜ. ΠΑΝΑΓΙΩΤΟΥ 

♦. . 

Αριθ. 13782 (13) 

Ψήφιση Οργανισμού Εσωτερικής Υπηρεσίας Κοιν. Πτερού- 
ντας Ν. Λέσβου. 

Ο ΝΟΜΑΡΧΗΣ ΛΕΣΒΟΥ 
Έχοντας υπόψη: 

1. Την αριθ. 16/94 απόφαση του Κ.Σ. Πτερούντας σχετικά 
με την ψήφιση Οργαν. Εσωτ. Υπηρεσίας της Κοινότητας. 

2. Την αριθμ. 1173/16.5.94 απόφσή μας περί υπαγωγής 
του προσωπικού της ανωτέρω Κοινότητας στις διατάξεις του 
Α' μέρους του Ν. 1188/81 που δημοσιεύθηκε στο ΦΕΚ τεύ¬ 
χος (ΝΠΔΔ 411/3.6.94). 

3. Τις διατάξεις του άρθρου 12 του Ν. 1188/81 όπως αυτές 
αντικαταστάθηκαν με τις διατάξεις του Ν. 1832/89 άρθρο 26. 

4. Τη σύμφωνη γνώμη του Υπηρεσιακού Συμβουλίου Δημ. 
και Κοιν. Υπαλλήλων που καταχωρήθηκε στο αριθ. 38/ 
24.10.94 πρακτικό του, αποφασίζουμε: 

Εγκρίνουμε την αριθμ. 16/22.7.1994 απόφαση του Κοιν. 
Συμβουλίου Πτερούντας, με την οποία ψηφίζει τον Οργανι¬ 
σμό Εσωτερικής Υπηρεσίας της Κοινότητας ως εξής: 

Διοικητικό Προσωπικό: Μία (1) θέση γραμματέα Κλάδου 
ΔΕΙ Διοικητικού με βαθμό Δ, Γ, Β, Α. 

Η παρούσα απόφαση προκαλεί δαπάνη σε βάρος του συ¬ 
γκεκριμένου ΟΤΑ ύψους 1.500.000 περίπου σε ετήσια βάση 
και θα προβλεφθε^ κατά τη σύνταξη του προϋπολογισμού 
1995 της Κοινότητας. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Μυτιλήνη, 28 Νοεμβρίου 1994 

Ο Νομάρχης 
ΗΛΙΑΣ ΤΣΙΜΠΙΔΗΣ 

- ♦- 

Αριθ. 8807 (14) 

Μεταβίβαση διαθεσίμων οικοπέδων Συν/σμού Ν. Αγαθούπο- 
λης, Ν. Πιερίας. 

Ο ΝΟΜΑΡΧΗΣ ΠΙΕΡΙΑΣ 

Έχοντας υπόψη: 

1. Τις διατάξεις: 

α) Του Ν.Δ. 532/70 «περί διοικητικής αποκέντρωσης» και 
του σ’ εκτέλεση αυτού εκδοθέντος αριθμ. 709/70 Β.Δ. «περί 
καθορισμού των διατηρουμένων υπέρ του Υπουργού Γεωρ¬ 
γίας αρμοδιοτήτων» και 

β) Του άρθρου 164 του Αγροτικού Κώδικα. 

2. Το αριθμ. 762/8.11.94 έγγραφο της Κοινότητας ως και 
την αριθμ. 66/93 απόφαση του Κοινοτικού Συμβουλίου της 
Κοινότητας Ν. Αγαθούπολης με την οποία ζητάει τη μεταβί¬ 
βαση των αναγραφομένων στην απόφαση διαθεσίμων οικο¬ 
πέδων υπέρ της Κοινότητάς τους. 

3. Τα κτηματολογικά στοιχεία της οριστικής διανομής έτους 

1966 και συμπληρωματικής διανομής έτους 1969 του Συνε¬ 
ταιρισμού Ν. Αγαθούπολης και 
4. Σχετική εισήγηση της Διεύθυνσης Γεωργίας Ν. Πιερίας, 
αποφασίζουμε: 

Μεταβιβάζουμε κατά πλήρη νομή και κυριότητα και άνευ 
καταβολής τιμήματος στο Νομικό Πρόσωπο της Κοινότητας 
Ν. Αγαθούπολης τα παρακάτω διαθέσιμα οικόπεδα όπως 
αυτά περιγράφονται κατά θέση και όρια στα επίσημα κτημα- 
τολογικά στοιχεία και τοπογραφικά διαγράμματα της οριστι¬ 
κής διανομής έτους 1966 και συμπληρωματικής διανομής 
έτους 1969 του Συνεταιρισμού Ν. Αγαθούπολης. 

Αριθμ. 2 διαθέσιμο οικόπεδο έκτασης 0.411 τ.μ. 

Αριθμ. 4 διαθέσιμο οικόπεδο έκτασης 0.383 τ.μ. 

Αριθμ, 8 διαθέσιμο οικόπεδο έκτασης 0.221 τ.μ. 

Αριθμ. 97 διαθέσιμο οικόπεδο έκτασης 0.400 τ.μ. 

Αριθμ. 206 διαθέσιμο οικόπεδο έκτασης 0.350 τ.μ. 

Επί της προκειμένης μεταβίβασης έχουν εφαρμογή οι δια¬ 
τάξεις του Ν.Δ. 216/73. 

Η Κοινότητα Ν. Αγαθούπολης στην οποία κοινοποιείται η 
παρούσα παρακαλείται μετά τη δημοσίευσή της στην Εφημε¬ 
ρίδα της Κυβέρνησης να προβεί στην μεταγραφή αυτής στα 
βιβλία μεταγραφών του Υποθηκοφυλακείου Κολινδρού. 

Η παρούσα απόφαση να δημοσιευθεί στην Εφημερίδα της 
Κυβερνήσεως. 

Κατερίνη, 1 Δεκεμβρίου 1994 
Ο Νομάρχης 

ΧΡΗΣΤΟΣ ΓΚΟΣΛΙΟΠΟΥΛΟΣ 

-♦- 

Αριθ. ΕΣ. 15892 (15) 

Ψήφιση του Οργανισμού Εσωτερικής Υπηρεσίας Κοινότητας 
Κάτω Καλλίνικης Ν. Φλωρίνης. 

Ο ΝΟΜΑΡΧΗΣ ΦΛΩΡΙΝΑΣ 
Έχοντας υπόψη: 

1. Τις διατάξεις του άρθρου 12 του Ν. 1188/1981 του Κώ¬ 
δικα Καταστάσεως Δημοτικών και Κοινοτικών Υπαλλήλων 
όπως αντικαταστάθηκαν με τις διατάξεις του άρθρου 26 παρ. 

1 του Ν. 1832/89. 

2. Τις διατάξεις του άρθρου 27 του Ν. 2081/1992. 

3. Τις διατάξεις της παρ. 2 του άρθρου 34 του Ν. 2190/ 
1994. 

4. Την αριθμ. ΕΣ 12372/26.9.94 απόφασή μας που αφορά 
την υπαγωγή του τακτικού προσωπικού της Κοινότητας στις 
διατάξεις του Α' μέρους του Ν. 1188/1981 (ΦΕΚ 771 /Β/ 
12.10.1994). 

5. Την αριθμ. 9/1994 απόφαση του Κοιν. Συμβουλίου Κ. 
Καλλίνικης με την οποία ψηφίζεται ο Οργανισμός Εσωτερικής 
Υπηρεσίας (Ο.Ε.Υ.) της Κοινότητας και την περί αυτού αριθμ. 
2/4/18.11.1994 σύμφωνη γνώμη του Υπηρεσιακού Συμβου¬ 
λίου του άρθρου 14 παρ. 9 του Ν. 1586/86 της Νομαρχίας, 
αποφασίζουμε: 

Εγκρίνουμε την αριθμ. 9/1994 απόφααη του Κοινοτικού 
Συμβουλίου Κ. Καλλίνικης με την οποία ψηφίζεται ο Οργανι¬ 
σμός Εσωτερικής Υπηρεσίας (Ο.Ε.Υ.) της Κοινότητας, όπως 
φαίνεται παρακάτω: 

Αρθρο Ιο 

Διάρθρωση: Η υπηρεσία της Κοινότητας διαρθρούται ως 
εξής: 

Γραμματεία: Αυτή περιλαμβάνει τις παρακάτω θέσεις: 

1. Κατηγορία Δ.Ε. 

Μία (1) θέση κλάδου ΔΕΙ Διοικητικού με βαθμό Δ' - Α'. 


Προσόν διορισμού το προβλεπόμενο από τις διατάξεις του 
άρθρου 12 παρ. 1 του Π.Δ. 22/90 όπως κάθε φορά ισχύουν. 

Αρθρο 2ο 

Η αρμοδιότητα της Γραμματείας ανάγεται στα παρακάτω 
θέματα: 

α. Τήρηση του πρωτοκόλλου αλληλογραφίας εισερχομένων 
και εξερχομένων εγγράφων και η διεκπεραίωση. 

β. Κανονική τήρηση του Μητρώου Αρρένων και Δημοτολο¬ 
γίων. 

γ. Τήρηση ληξιαρχικών βιβλίων και όλων των βιβλίων που 
προβλέπεται να τηρούνται στην Κοινότητα. 

δ. Η μέριμνα για την προσήκουσα δημοσίευση των κάθε εί¬ 
δους ανακοινώσεων και επιδόσεων, 
ε. Ταξινόμηση και τήρηση φακέλων αλληλλογραφίας. 
στ. Τήρηση πρακτικών συνεδριάσεων του Κοιν. Συμβου¬ 
λίου. 

ζ. Η δακτυλογράφηση και διεκπεραίωση εγγράφων αποφά¬ 
σεων και πιστοποιητικών. 

Αρθρο 3ο 

Προϊστάμενος της Γ ραμματείας είναι ο Πρόεδρος της Κοι¬ 
νότητας. 

Ακροτελεύτιο άρθρο 

Από τις διατάξεις της απόφασης αυτής προκαλείται δαπάνη 
σε βάρος του προϋπολογισμού της Κοινότητας Κ. Καλλίνικης, 
το ύψος της οποίας δεν μπορεί να προσδιορισθεί. 

Η απόφαση αυτή να δημοσιευθεί στην Εφημερίδα της Κυ¬ 
βερνήσεως. 

Φλώρινα, 7 Δεκεμβρίου 1994 

Η Νομάρχης 
ΘΕΟΔΩΡΑ ΠΕΪΔΟΥ 

- 4 ·- 

Αριθ. Τ.Τ. 14662 (16) 

Διορισμός μελών Διοικητικής Επιτροπής Στρατιωτικών Επιτά¬ 
ξεων Νομού Φωκίδας. 

Ο ΝΟΜΑΡΧΗΣ ΦΩΚΙΔΑΣ 

Με την 14662/8.12.94 απόφασή μας που εκδόθηκε σε 
εκτέλεση ισχυουσών διατάξεων διορίστηκαν οι παρακάτω ως 
μέλη της Διοικητικής Επιτροπής Στρατιωτικών Επιτάξεων του 
Νομού Φωκίδας: 
α) Τακτικά Μέλη 

αα. Μυλωνάς Δημήτριος, Πρωτόδικης Αμφισσας, Πρόε¬ 
δρος της Επιτροπής. 

ββ. Μπιμπής Κων/νος, Πρωτόδικης Αμφισσας, 
γγ. Δαλιάνης Ιωάννης, Αν/χης (ΠΒ) του ΚΕΠΒ θηβών. 
δδ. Αλεξόπουλος Αθανάσιος, Λ/γός (ΣΛ) του Στρατολογι¬ 
κού Γραφείου Άμφισσας. 

εε. Μακρής Παναγιώτης, Οικονομικός Έφορος Άμφισ¬ 
σας. 

β) Αναπληρωματικά Μέλη 
αα. Κράνης Ανδρέας, Πρωτόδικης Άμφισσας, 
ββ. Ρέκκας Δημήτριος, Πρωτόδικης Άμφισσας, 
γγ. Αναστασίου Χαράλαμπος, Τ/χης (Π.Β.) του ΚΕΠΒ θη¬ 
βών. 

δδ. Πάτμιος Αναστάσιος, Λ/γός (ΠΒ) του ΚΕΠΒ θηβών. 
εε. Παπαθανασίου Δωροθέα, υπάλληλος της ΔΟΥ Άμφισ¬ 
σας. 

γ) Γραμματέας της Επιτροπής ορίζεται η Ευσταθία Πάλλα, 
υπάλληλος του κλάδου ΔΕΙ Διοικητικού - Λογιστικού με 
βαθμό Γ' της Δ/νσης Εσωτερικών. 

Με την παρούσα παύε, .α ισχύει κάθε προηγούμενη σχε¬ 
τική απόφασή μας. 

Η απόφαση αυτή να δημοσιευθεί στην Εφημερίδα της Κυ- 
βερνήσεως. 

Αμφισσα, 8 Δεκεμβρίου 1994 
Ο Νομάρχης 

ΑΝΑΣΤ. ΓΑΡΥΦΑΛΛΙΔΗΣ 
— ♦- 

Αριθ. 21505 ( 16 ) 

Σύσταση ίδιου Νομικού Προσώπου στο Δήμο Χανιών του Νο¬ 
μού Χανιών με το όνομα Ε ΚΕΝΤΡΟ ΑΝΟΙΚΤΗΣ ΠΡΟΣΤΑ¬ 
ΣΙΑΣ ΗΛΙΚΙΩΜΕΝΩΝ (Ε' ΚΑΠΗ). 

Ο ΝΟΜΑΡΧΗΣ ΧΑΝΙΩΝ 
Έχοντας υπόψη: 

1. Τις διατάξεις των άρθρων 187 και 189 του Π.Δ. 323/89 
(Δημοτικός και Κοινοτικός Κώδικας). 

2 Τις διατάξεις του άρθρου 41 του Ν. 2218/94. 

3. Την αριθμ. 406/94 απόφαση του Δημοτικού Συμβουλίου 
Χανιών του Νομού Χανιών, αποφασίζουμε: 

1. Συστήνουμε ίδιο Νομικό Πρόσωπο με το όνομα Ε' ΚΕ¬ 
ΝΤΡΟ ΑΝΟΙΚΤΗΣ ΠΡΟΣΤΑΣΙΑΣ ΗΛΙΚΙΩΜΕΝΩΝ (Ε ΚΑΠΗ) 
στο Δήμο Χανιών του Νομού Χανιών. 

2. Σκοπός του νομικού προσώπου, που συνιστάται σε 
εφαρμογή προγράμματος εξωϊδρυματικής προστασίας υπε¬ 
ρηλίκων, είναι η παροχή ιατροκοινωνικής προστασίας στα ηλι¬ 
κιωμένα άτομα της περιοχής Σπλάντζιας του Δήμου Χανιών 
ώστε αυτά να παραμείνουν στην οικογένεια και στην Κοινό¬ 
τητα. 

3. Πόροι του Νομικού Προσώπου είναι: 

α. Ετήσια επιχορήγηση του Δήμου Χανιών, 
β. Επιχορήγηση και κάθε άλλη παροχή του Κράτους, είτε 
απ’ ευθείας προς το Νομικό Πρόσωπο, είτε προς το Δήμο Χα¬ 
νιών για το Νομικό τούτο Πρόσωπο. 

γ. Κάθε είδους συνδρομές, εισφορές, δωρεές, κληρονο¬ 
μιές και κληροδοσίες. 

δ. Έσοδα από τη συμβολική χρηματική συμμετοχή μελών 
που έχουν ανάγκη προστασίας. 

ε. Εισπράξεις από το αντίτιμο των πραγμάτων ή υπηρεσιών 
που παρέχονται από το Νομικό Πρόσωπο. 

στ. Πρόσοδοι από την ίδια αυτού περιουσία και 
ζ. Κάθε άλλη νόμιμη πρόσοδος. 


4. Το Νομικό Πρόσωπο διοικείται από επταμελές Διοικη¬ 
τικό Συμβούλιο, που αποτελείται από τους: 

α. Δήμαρχο Χανιών ή Αντιδήμαρχο, που θα ορίζει ο Δήμαρ¬ 
χος, ως Πρόεδρος. 

β. Ένα δημοτικό σύμβουλο, που ορίζεται με απόφαση του 
Δημοτικού Συμβουλίου. 

γ. Ένα αιρετό μέλος του Νομικού Προσώπου, που εκλέγε¬ 
ται, ανάμεσα στα μέλη του από αυτά. 

δ. Μία Κοινωνική Λειτουργό, υπάλληλο του Υπουργείου 
Υγείας και Πρόνοιας, που ορίζεται από το Υπουργείο αυτό. 

ε. Ένα δημότη, που ορίζεται με απόφαση του Δημοτικού 
Συμβουλίου, ανάμεσα σε πρόσωπα που ασχολούνται με τα αν¬ 
θρωπιστικά επαγγέλματα, ύστερα από σχετική πρόταση του 
δημάρχου. 

στ. Ένα εκπρόσωπο του σωματείου των συνταξιούχων, που 
θα ορίζεται από το σωματείο. 

ζ. Ένα αιρετό εκπρόσωπο των εργαζομένων στο ΚΑΠΗ. 

Το Διοικητικό Συμβούλιο εκλέγει από τα μέλη του τον Αντι¬ 
πρόεδρο. 

Η θητεία του Διοικητικού Συμβουλίου ακολουθεί τη δημο¬ 
τική περίοδο. 

Μέχρι να εκλεγεί το αιρετό μέλος με στοιχείο γ' ή μέχρι να 
πληρωθεί οποιαδήποτε θέση μέλους που κενούνται, το Διοι¬ 
κητικό Συμβούλιο λειτουργεί με την ελλειπή σύνθεσή του, αν 
ο αριθμός των μελών δεν είναι κατώτερος αυτού που απαιτεί¬ 
ται για το σχηματισμό απαρτίας. 

5. Το Νομικό Πρόσωπο εκπροσωπείται στα δικαστήρια και 
σε κάθε αρχή από τον Πρόεδρο και όταν αυτός απουσιάζει ή 
κωλύεται από τον Αντιπρόεδρο.. 

6. Την Ταμιακή Υπηρεσία του Νομικού Προσώπου θα διεξά¬ 
γει η Ταμιακή Υπηρεσία του Δήμου Χανιών. 

7. Από τις διατάξεις της απόφασης αυτής προκαλείται δα¬ 
πάνη εις βάρος του Προϋπολογισμού του Δήμου, το ύψος της 
οποίας δεν μπορεί να προσδιοριστεί. 

Η παρούσα να δημοσιευθεί στην Εφημερίδα της Κυβερνή- 
σεως. 

Χανία, 7 Δεκεμβρίου 1994 

Ο Νομάρχης κ.α.α. 

Ο Διευθυντής 
ΕΜΜ. ΚΑΜΑΡΙΩΤΑΚΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




